

**ข่าวประชาสัมพันธ์**

**“กรุงไทย” แนะผูกพร้อมเพย์ด้วยตัวเองง่ายๆ ผ่านแอปฯ Krungthai NEXT และตู้ ATM กรุงไทยทั่วประเทศ**

 **ธนาคารกรุงไทย** พร้อมอำนวยความสะดวกประชาชน ในการผูกพร้อมเพย์ด้วยเลขบัตรประชาชน เพื่อเตรียมรับเงินในโครงการดิจิทัลวอลเล็ต 10,000 บาท ผ่านทุกช่องทางของธนาคาร อย่างไรก็ตาม เพื่อความสะดวก และรวดเร็ว  ลูกค้าและประชาชนสามารถสมัครบริการผูกพร้อมเพย์ด้วยตัวเอง ผ่านแอปพลิเคชัน Krungthai NEXT และตู้ ATM กรุงไทยทั่วประเทศ ง่ายๆ ดังนี้

**สมัครพร้อมเพย์ผ่าน Krungthai NEXT**

* กดเมนูบริการ เลือก “พร้อมเพย์”  เลือกหมายเลขที่ต้องการสมัคร (พร้อมเพย์รับเงินจากภาครัฐ ต้องผูกกับหมายเลขบัตรประชาชนเท่านั้น)
* ตรวจสอบ และยืนยันข้อมูล

**สมัครพร้อมเพย์ ผ่านตู้ ATM สีเงิน**

* สอดบัตร ATM / บัตรเดบิต เลือกบริการอื่นๆ และเลือกพร้อมเพย์
* เลือก “สมัครบริการพร้อมเพย์” และเลือกผูกด้วยเลขบัตรประชาชน
* กรอกเบอร์โทรศัพท์มือถือ และยืนยันข้อมูล

**สมัครพร้อมเพย์ ผ่านตู้ ATM สีฟ้า**

* สอดบัตรแล้วเลือก “บริการพร้อมเพย์” เลือก “สมัครบริการพร้อมเพย์”
* เลือกผูกด้วยเลขบัตรประชาชน กรอกเบอร์โทรศัพท์มือถือ เพื่อยืนยันการสมัคร
* เลือกประเภทบัญชีในบัตร และยืนยันข้อมูล

 สอบถามข้อมูลเพิ่มเติมได้ที่ Krungthai Contact Center โทร 02-111-1111

**ทีม Marketing Strategy
19 กันยายน 2567**